殷皇子大馬路

殷皇子大馬路係澳門中區一條主要馬路，位於澳門半島南灣嘅東北邊，按堂區嚟分就屬於大堂區。佢東南邊係葡京路同亞馬喇前地交界，沿途同商業學校街、約翰四世大馬路同羅保博士街相交，西北邊係南灣大馬路連接亞美打利庇盧大馬路，長大概三百五十米，闊大概廿六米。街名係以對葡萄牙航海事業出力最多嘅恩里克王子嚟改名。宜家呢條街變咗專賣珠寶首飾之類嘅嘢，而澳門博彩業嘅地標建築葡京酒店同新葡京亦響呢條馬路嘅東南邊。

澳門街道

類:澳門街道